::* //தயவுசெய்து ஆங்கில விக்கிப்பீடியா எடுத்துக்காட்டுக்களுடன் வராதீர்கள்//
::People wanted me to come with it. I have never spoken on content before this, its not what am here to do as well.  
::* //அவ்வகையில் த.வி. தமிழருக்கிருக்கிற ஒரேயொரு கலைக்களஞ்சியமாகும். இக்கலைக்களஞ்சியத்தினைப் பாவிப்போரின் பின்னணியையும் பார்க்க வேண்டும். பல மாணவர் பாடசாலையிலோ நூலகங்களிலோ தான் பார்வையிடுவர். வீட்டில் கணினியோ இணையமஓ இருக்காது. அவர்கள் பார்க்கக்கூடிய ஒரெயொரு கலைக்களஞ்சியமாக த.வி.யே இருக்கும்//
::If the aim is to serve students, please start tamil wikiversity. This is wikipedia, bakers who know to make can only cakes,can only do cakes, they cant bake bread for the sake of students ஸ்ரீகாந்த் 06:36, 28 சனவரி 2012 (UTC)  
:::நான் கேட்ட கேள்விக்கான பதில் நான் தொடங்கிய கட்டுரைகளில் அதே பிழைகள் உள்ளன என்பதில் தொடங்கும்போது கேள்விகளை விட ஆட்களை எதிர்கொள்வது முக்கியமாகிவிட்டது. நீ பிழை விட்டாய் மற்றோரும் விடலாம் என்பதாகிறது :) . இந்த உரையாடலில் நான் தொடங்கிய கட்டுரைகளை என்னுடன் சம்பந்தப்படுத்தியதே பொருத்தமல்ல. நிற்க.  
:::ஒரு கட்டுரை திருத்தப்படுவதற்கான வாய்ப்பு குறைவென்பது தெரிந்தால் தொடங்கும்போது பிழைகளைக் குறைப்பதற்கான பொறுப்புணர்வு இருக்க வேண்டும். உரையாடல் வேண்டாம் - தொடர்ந்து எழுதிக் கொண்டேயிருப்பேன் என்றால் பிழைகளை மற்றவர் வந்து திருத்தட்டும் என்பது தான் விக்கிப்பீடியா என்றால் வாழ்க விக்கிப்பீடியா.  
:::பிழை இருந்தால் திருத்துவதற்கான வழிவகை வேண்டும். அல்லது பிழை இல்லாமல் தொடங்க வேண்டும். இரண்டும் முடியாது; விக்கிப்பீடியா எனும் கலைக்களஞ்சியம் இப்படித்தான் என்றால் சோடாபாட்டில் சிரித்தது போல நானும் சிரித்துக் கொள்கிறேன்.  
:::இது விக்கிப்பீடியா என்பது தெரிகிறது :) கோட்பாடுகளை இறக்குமதி செய்வதில் எனக்கு உடன்பாடில்லை என்பதனை நான் தெரிவித்துவிட்டேன்.  
:::தமிழ் விக்கிப்பீடியா கடந்த ஆறாண்டுகளிலும் வளர்ந்தது. அடுத்த ஆறாண்டுகளிலும் வளரும். ஒரு கலைக்களஞ்சியத்தின் வளர்ச்சி பலவிதமான உள்ளடக்கம் வந்தாலும் ஆயிரம் முக்கிய கட்டுரைகள், பத்தாயிரம் முக்கிய கட்டுரைகள் போன்றவை படிப்படியாக வளர வேண்டும். குறித்த சில விடயப்பரப்புக்களில் பெருமளவு கட்டுரைகள் வருவதல்ல பிரச்சினை. அவை பிழைகளற்று உருவாகின்றனவா என்பதே கேள்விக்குள்ளானது. அதற்கான பதில் ’’பிழை இருக்கத்தான் செய்யும்’’ என்பதானால் .. சொல்ல ஒன்றும் இல்லை :)  
:::இந்த உரையாடலில் நான் சொல்ல வந்தவற்றைச் சொல்லி விட்டேன். ஒரே விடயங்களை வேவ்வேறு சொற்களில் கேட்பதும் வெவ்வேறு மாதிரியாகப் பதிலளிப்பதும் உருப்படியாக எப்பயனும் தராது. இதற்குமேல் இந்தத் தலைப்பில் இந்த உரையாடலைத் தொடரும் உத்தேசமில்லை. நன்றி.  
:::ஆறாண்டுகளாகத் தமிழ் விக்கிப்பீடியா கலைக்களஞ்சியத் தரத்தில் பெரும் குப்பைக் கூடையாகவே ‘வளர்ச்சி’யடைந்துள்ளது. ஆனால் திறந்த அணுக்கத்திலான தகவற் திரட்டு என்ற அளவில் மிகப்பெரும் வளர்ச்சியடைந்துள்ளது. இந்தத் தகவற் திரட்டிலிருந்து உருவாகும் முழுமைப்படுத்தும் முயற்சிகளே இவ்வளர்ச்சியிலிருந்தான பயனைத் தரும்.  
:::வணக்கம். கோபி 07:19, 28 சனவரி 2012 (UTC)  
சோடாபாட்டில், நான் கட்டுரைகளைக் கையாண்டது பற்றிச் சுருக்கமாகச் சொல்வதாயின் ’’தொடக்கிய பக்கங்களை விட நீக்கிய பக்கங்கள் அதிகம்’’.  
//இவ்வாறான இறுக்கப் பிடி “தன்னார்வத் திட்டங்களில்” என்றும் எடுபடாது. அப்படி செய்திருந்தால் ஒரு தவறான முன்னுதாரணம் ஏற்பட்டிருக்கும் பல பல பயனர்களை இழந்திருப்போம்.//  
கட்டுரைகளை எழுதுவதைத் தடுக்க வேண்டும் என்று நான் கூற வரவில்லை. அதிலும் பயனர் தான் எழுதுவது விருப்பம் சார்ந்து எனக் குறிப்பிட்டபிறகு அதில் தலையிட உரிமையுமில்லை. கட்டுரைகள் எழுதுகையில் பிழைகள் வருவது இயல்பானதே.  
ஆனால் இங்கே இயல்பான வளர்ச்சி இல்லை. ஆயிரம் தொடர்ச்சியான பயனர் இருக்கையில் பத்தாயிரம் துடுப்பாட்டக்காரர் பற்றிய கட்டுரைகள் எழுதப்பட்டால் திருத்தப்படும். ஆனால் இங்கே இருபத்தைந்து பயனரே உள்ளனர். இந்தக் கட்டுரைகள் திருத்தப்பட வாய்ப்புக்கள் அரிது. அவ்வாறாயின் மாற்றுத் திட்டங்கள் வேண்டும்.  
நிலைப்பாடுகள் இரு துருவங்களுக்குப் போவது என்பது பொருத்தமில்லை. ’’எந்த உரையாடலும் வேண்டாம்; தொடர்ந்து எழுதுவேன்’’ என்பது ஒரு துருவம். ’’தடைசெய்வோம்’’ என்பது இன்னொரு துருவம்.  
- ஏற்கனவே இருக்கக்கூடிய பிழைகளைக் களைவது எவ்வாறு?
- இனி பிழைகள் ஏற்படுவதைத் தடுப்பது எவ்வாறு?  
கட்டுரைகளின் நம்பகத்தன்மை தொடர்பில் நான் அறிய விரும்புவது இவ்விரு வினாக்களுக்குமான விடைகளையே. தடுக்க வேண்டும் என்பது என் கோரிக்கையல்ல. வளமேலாண்மை செய்வது நோக்கமுமல்ல. ’’பிழையைக் கண்டால் நீ திருத்து’’ என்பதுதான் பதிலானால் சொல்வதற்கு/கேட்பதற்கு வேறொன்றுமில்லை.  
ஏற்கனவேயுள்ள கட்டுரைகள் எல்லாவற்றையும் சரிபார்ப்பதாயின் அதற்கான உழைப்பு எவ்வளவு தேவைப்படும்? மாணவருக்குப் பயன்படக்கூடிய தலைப்புக்களே ஏராளம் எழுதப்படாமலும், திருத்தப்படாமலும் இருக்கையில் துடுப்பாட்டக்காரர் கட்டுரைகளைத் திருத்திக் கொண்டிருப்பது நேர விரயம் தானே?  
நாளுக்கு நாள் பிழைகள் அதிகரித்துச் செல்வது ஒரு கலைக்களஞ்சியத்துக்கு நல்லதல்ல. ஒரு கலைக்களஞ்சியம் என்றால் பரவாயில்லை. இது ஒரேயொரு கலைக்களஞ்சியம்.  
//தமிழர்களின் இந்த குற்ற உணர்வுப் போக்கு தான் எனக்குப் புரியவில்லை//  
நான் குற்ற உணர்வுடன் இதனைச் சொல்லவில்லை. த.வி.யினைப் பாவிப்போர் அனைவரும் அதனைத் திருத்துவ வேண்டும் என எதிர்பார்க்க முடியாது மட்டுமல்ல எதிர்பார்க்கக் கூடாது என்கிறேன். அறிவியல் களஞ்சியம், வாழ்வியல் களஞ்சியம் போன்ற கலைக்களஞ்சியங்களை ஒவ்வொரு பாடசாலையிலும் நூலகத்திலும் வாங்கி வைப்பது பொருளாதாரச் சாத்தியமல்ல. ஆனால் முயன்றால் த.வி.யை ஓர் இணைய இணைப்பினூடாக ஒருவர் பயன்படுத்த இயலும். அவரது தேவை உள்ளடக்கமே ஒழிய பங்களிப்பு அல்ல. அப்படியான ஒருவருக்குப் பிழையான தகவல்களைக் கொடுத்து விட்டு இது விக்கி; பிழையென்றால் நீ மாற்று என்று சொல்வது குரூரமானது என்கிறேன்.  
த.வி.யின் உள்ளடக்கம் கலைக்களஞ்சிய உள்ளடக்கமாக இருக்க வேண்டும் என்பதனைக் காட்டிலும் தன்னார்வத் திட்டக் கோட்பாடுகள் வெற்றி பெறவேண்டுமென்பது முக்கியமாகப் போய்விட்டதோ என ஐயுறுகிறேன்.  
சமூக பொருளாதார காரணங்களால் பயன்படுத்துவோராக மட்டும் இருக்கக் கூடியோரை நிச்சயம் எண்ணிப் பார்க்க வேண்டும் என்கிறேன். அவர்களுக்குப் பிழையான தகவல்களைக் கொடுப்பது எதிர்காலத்தில் அவர்கள் பங்களிப்பாளராக மாறுவதனைத் தடுக்கும் என்கிறேன். பெருமளவு பிழையான கட்டுரைகளுடன் கட்டுரை எண்ணிக்கை அதிகரிப்பது பயனர் எண்ணிக்கை அதிகரிப்பதனைத் தடுக்கும் என்கிறேன்.  
// பயனர்களின் நேர/உழைப்பு உபரியே இதை உருவாக்குகிறது. //  
இல்லை. இங்கே பலரும் வேறு உழைப்பு/நேரத்தினை இழந்தே பங்களிக்கிறார்கள். துடுப்பாட்டக்கட்டுரைகள் கூட வேறு நூல்கள் எழுதப்படும் நேரத்தினைப் பயன்படுத்தியே உருவாகின்றன.  
எல்லாத் தலைப்புக்களிலும் எழுதுவதனூடாக முழுமையடையலாம் என்பது தமிழ்ச்சூழலில் என்றைக்கும் வெற்றிபெறாது. அது ஆங்கிலச் சூழலில் வெற்றி பெற்றது என்பதற்காக இங்கே இறக்குமதி செய்து விடாப்பிடியாக இருப்பது மாட்டு வண்டி போகும் தெருவில் பனிச்சறுக்கு வண்டியை ஓட விடுவது போன்றதுதான். கோபி 05:41, 28 சனவரி 2012 (UTC)  
::இங்கே என்னுடைய கருத்தையும் பதிவது நலம் என நினைக்கிறேன். இதுவரை மேலே சோடாபாட்டில் கூறியுள்ளவற்றுடன் உடன்படுகிறேன். ஏனெனில், எடுத்த எடுப்பிலேயே எல்லாம் சரியாக இருக்கும் ஒரு கலைக்களஞ்சியத்தை உருவாக்குவது எளிதன்று. தகவற் பிழைகள் யாராலும் நிகழலாம். அவற்றை முடிந்தளவு திருத்துவதே சரி. இதற்கு மாறாக ஒருவரின் கட்டுரைகளில் வரிக்கு வரி, வசனத்துக்கு வசனம் குற்றம் காண்பதாயின் அவ்வாறு குற்றம் காண்பவரின் ஆக்கங்களும் அதே முறையிற் கேள்விக்குள்ளாக்கப்படுவது இயல்பு. நான் என்னுடைய கட்டுரைகளைப் பெரும்பாலும் ஆங்கிலத்திலிருந்து அல்லது இந்தோனேசிய மொழியிலிருந்து மொழிபெயர்த்து எழுதியுள்ளேன். எனினும், ஆங்கிலக் கட்டுரைகளே முழுமையாகச் சரியானவை போற் சிலர் கருதுவது தவறு. அவற்றிலும் பல பிழைகள் இருக்கலாம். நூறு பேர் எழுதுமிடத்தில் நூறு பிழைகள் இருப்பின், ஆயிரம் பேர் எழுதுமிடத்தில் எத்தனை பிழைகள் இருக்கும்? என் கட்டுரைகளில் ஏற்பட்ட பிழைகளை நானே பின்னர் திருத்தியுள்ளேன். இன்னும் தவறுகள் இருக்கலாம். இது இவ்வாறிருக்க, ஒரே மாதிரியான பிழைகள் தமிழ் விக்கியெங்கும் காணப்படின், அதற்காகக் குறிப்பிட்ட ஒருவரையே தொடர்ந்து குற்றங் காண்பதாகக் கருத்துக் கூறுவது தவறு. அவ்வாறான சூழ்நிலை இங்கு உருவாக்கப்பட்டுக்கொண்டு வருகிறது. குறிப்பாக, புன்னியாமீன் தனக்கு ஏற்பட்ட ஏதோ ஆர்வத்தினால் தன்னுடைய நேரத்தை இதற்காகச் செலவழித்து முழு மூச்சாகச் செயற்பட்டார். இங்கும் எழுத்தாளர்கள் பற்றிய கட்டுரைகளிலும் அவரது கட்டுரைகளே தொடர்ந்தும் கேள்விக்குள்ளாக்கப்படுவதைக் காண்கிறேன். அவர் செய்ததைத் தவறென்று கூறுவோர் ஏன் முன்னரே அதனை அவரிடம் எடுத்துரைக்கவில்லை? மாறாக, இப்போது இப்படிக் குற்றங் காண்பது ஒருவரது நேரத்தையும் முயற்சியையும் வீணடிப்பதல்லவா? ஏதேனும் கட்டுரையிற் தகவற் பிழை இருப்பதாகக் கண்டால் அதனைத் திருத்துவதை விடுத்து, இப்படி வரிக்கு வரி விமர்சனம் செய்வது விக்கியில் உள்ள ஆட்களை விரட்டியடிக்கலாமன்றோ.--பாஹிம் 07:21, 28 சனவரி 2012 (UTC)